वेदान्तिक दर्शन की पराकाष्ठा स्व-विवेक या ‘स्व’ द्वारा मुक्ति यानि ‘मोक्ष’ में निहित है। यह परमपद भगवत्कृपा या गुरू के मार्गदर्शन से प्राप्य है। यह ब्रह्म में एकाकार होना है, जिसे आत्म-ब्रह्म कहा गया है। इस अद्वैत की जो व्याख्या शंकर के यहाँ मिलती है, अन्यत्र नहीं। उनके अनुसार एकम् ब्रह्म एक धु्रव सत्य है, क्योंकि ‘अद्वैत’ कहता है कि सिर्फ एक का ही वजूद है, अन्य सब कुछ उस पर एक पर ही चढ़ी परतें मात्र है। यह जो ‘स्व’ (Self) है, वही एकमात्र स्थिर शुद्ध चेतना है, अन्य सभी कुछ निरंतर घटित हो रहे बदलाव अवास्तविक हैं। सार रूप में समझें तो हमारी मूल प्रकृति या कहें कि सारे ब्रह्माण्ड की प्रवृत्ति ज्ञान-आधारित अस्तित्व (आत्मतत्व) है, जिसे ‘सत्चित् आनन्द’ कहा गया है।